પેથાપુર નગરપાલિકાના વોર્ડ-૪માં ખાલી પડેલી એક બેઠકની પેટા ચૂંટણી માટે મંગળવારે થયેલા મતદાનનું પરિણામ ગુરુવારે જાહેર કરાયું હતું જેમાં કોંગ્રેસના ઉમેદવારનો વિજય થયો હતો. ભાજપના ઉમેદવાર સામે કોંગ્રેસના હંસાબા કુનુસિંહ વાઘેલાનો 600થી વધુ મતથી વિજય થયો હતો. ભાજપની બહુમતિ ધરાવતી ન.પામાં કોંગ્રેસના એસ.સી ઉમેદવારનો ભવ્ય વિજય થતા કોંગ્રેસના કાર્યકરો અને સભ્યો ગેલમાં આવી ગયા હતા અને ન.પા.માં તેમના ઉમેદવારની જીતનો જશ્ન મનાવ્યો હતો. આ સાથે જ ભાજપના સભ્યોમાં સોપો પડી ગયો હતો.